**Ո Ր Ո Շ ՈՒ Մ**

**ԿԱՏԱՐՈՂԱԿԱՆ ՎԱՐՈՒՅԹԸ ԿԱՍԵՑՆԵԼՈՒ ՄԱՍԻՆ**

22.07.2015թ. ք.Երևան

ՀՀ ԱՆ ԴԱՀԿ ծառայության Աջափնյակ և Դավթաշեն բաժնի ավագ հարկադիր կատարող, արդարադատության մայոր` Գևորգ Տեր-Ղազարյանս ուսումնասիրելով 20.07.2015թ. վերսկսված թիվ 01/06-4925/15 կատարողական վարույթի նյութերը.

Պ Ա Ր Զ Ե Ց Ի

ՀՀ Երևան քաղաքի Աջափնյակ և Դավթաշեն վարչական շրջանների ընդհանուր իրավասության դատարանի կողմից 21.12.2012թ. տրված թիվ ԵԱԴԴ 1384/02/12 կատարողական թերթի համաձայն պետք է հայցագնի՝ 17.889.718,80 ՀՀ դրամի չափով արգելանք դնել պատասխանողներ Գևորգ Վարդանի Պետրոսյանին և Ռուզաննա Ազատի Մարտիրոսյանին սեփականության իրավունքով պատկանող գույքի և դրամական միջոցների վրա:

15.01.2014թ. պահանջատերը ԴԱՀԿ ծառայություն է ներկայացրել նույն դատարանի կողմից 10.01.2014թ. տրված թիվ ԵԱԴԴ 1384/02/12 կատարողական թերթի համաձայն որի պետք է՝

Գևորգ Վարդանի Պետրոսյանից հօգուտ Լաուրա Ալեքսանդրի Մամիկոնյանի բռնագանձել 16.000.000 ՀՀ դրամ և 2.200 եվրոյին համարժեք 1.178.980 ՀՀ դրամ:

Գևորգ Վարդանի Պետրոսյանից հօգուտ Լաուրա Ալեքսանդրի Մամիկոնյանի սկսած 29-ը սեպտեմբերի 2012 թվականից մինչև պարտավորության ամբողջությամբ կատարումը 16.000.000 ՀՀ դրամի և սկսած 01-ը հուլիսի 2012 թվականից մինչև պարտավորության ամբողջությամբ կատարումը 2.200 եվրոյին համարժեք 1.178.980 ՀՀ դրամի նկատմամբ հաշվարկել և բռնագանձել Հայաստանի Հանրապետության քաղաքացիական օրենսգրքի 411-րդ հոդվածի 1-ին մասով սահմանված տոկոսներ` ըստ համապատասխան ժամանակահատվածների համար Հայաստանի Հանրապետության Կենտրոնական բանկի սահմանած տոկոսի հաշվարկային դրույքների:

Պարտապանից բռնագանձել նաև բռնագանձման ենթակա գումարի 5 տոկոսը, որպես կատարողական գործողությունների կատարման ծախս:

 Կատարողական գործողությունների ընթացքում արգելանք է դրվել պարտապան՝ Գևորգ Վարդանի Պետրոսյանին համատեղ սեփականաության իրավունքով ք. Երևան, Արաբկիր համայնք, Կիևյան փող. 1 շենքի, թիվ 32 բնակարանի, ք. Երևան, Արաբկիր համայնք, Կիևյան փող. 8 շենքի, թիվ 20 բնակարանի և ք. Երևան, Դավթաշեն 53 շենքի թիվ 28 բնակարանի վրա և պահանջատիրոջը առաջարկվել է ՀՀ քաղաքացիական օրենսգրքի 200 և 201 հոդվածներիի համաձայն դիմել գույքի գտնվելու վայրի ընդհանուր իրավասության դատարան պարտապանի բաժնեմասը առանձնացնելու և դրա վրա բռնագանձում տարածելու պահանջով:

 Պարտապանին պատկանող այլ գույք և դրամական միջոցներ չեն հայտնաբերվել:

18.06.2014թ. կատարողական վարույթը ավատվել է:

17.07.2015թ. պահանջատեր Լաուրա մամիկոնյանը դիմումով ԴԱՀԿ ծառայություն է ներկայացրել ՀՀ Երևան քաղաքի Արաբկիր և Քանաքեռ Զեյթուն վարչական շրջանների ընդհանուր իրավասության դատարանի կողմից 15.07.2015թ. տրված թիվ ԵԱՔԴ 1570/02/14 կատարողական թերթը համաձայն որի պետք է՝ Ռուզաննա Ազատի Մարտիրոսյանի կողմից վճռի հրապարակման պահից սկսած 40 օրվա ընթացքում 31.029.500 ՀՀ դրամ փոխհատուցելու միջոցով դադարեցնել Գևորգ Վարդանի Պետրոսյանի սեփականության իրավունքը ք. Երևան, Կիևյան փողոցի 8 շենքի թիվ 20 և Կիևյան փողոցի 1 շենքի թիվ 32 հասցեներում գտնվող բնակարանների 1/2 մասի նկատմամբ, նշված բաժնեմասերի նկատմամբ ճանաչելով Ռուզաննա Ազատի Մարտիրոսյանի սեփականության իրավունքը:

Գևորգ Վարդանի Պետրոսյանի բաժնեմասի դիմաց ստացված գումարն ուղղել Երևան քաղաքի Աջափնյակ և Դավթաշեն վարչական շրջանների առաջին ատյանի ընդհանուր իրավասության դատարանի թիվ ԵԱԴԴ 1384/02/12 կատարողական թերթով սահմանված` հօգուտ Լաուրա Ալեքսանդրի Մամիկոնյանի բռնագանձվող գումարների մարմանը:
Նշված ժամկետում փոխհատուցումը չտրամադրելու դեպքում ք. Երևան, Կիևյան փողոցի 8 շենքի թիվ 20 և Կիևյան փողոցի 1 շենքի թիվ 32 հասցեներում գտնվող բնակարանները վաճառել հրապարակային սակարկությունների միջոցով և ստացված գումարները բաշխել համասեփականատերերի միջև նրանց բաժիններին համաչափ, իսկ Գևորգ Վարդանի Պետրոսյանի բաժնեմասի դիմաց ստացված գումարն ուղղել Երևան քաղաքի Աջափնյակ և Դավթաշեն վարչական շրջանների առաջին ատյանի ընդհանուր իրավասության դատարանի թիվ ԵԱԴԴ 1384/02/12 կատարողական թերթով սահմանված` հօգուտ Լաուրա Ալեքսանդրի Մամիկոնյանի բռնագանձվող գումարների մարմանը:

2.Քաղաքացիական գործի վարույթն ըստ հայցի Լաուրա Ալեքսանդրի Մամիկոնյանի ընդդեմ Գևորգ Վարդանի Պետրոսյանի, Ռուզաննա Ազատի Մարտիրոսյանի` Դավիթաշեն 53 շենքի թիվ 28 բնակարանը բնեղենով առանձնացնելու, իսկ անհնարինության դեպքում` հրապարակային սակարկություններով վաճառելուն թույլատրելու, բռնագանձումը բաժնեմասի վրա տարածելու պահանջի մասով, կարճել:

3. Գևորգ Վարդանի Պետրոսյանից, Ռուզաննա Ազատի Մարտիրոսյանից համապարտության կարգով հօգուտ Լաուրա Ալեքսանդրի Մամիկոնյանի բռնագանձել 70 000 ՀՀ դրամ` որպես «Վարմօն Ռիելթի» ՍՊԸ-ի վճարված փորձաքննության կատարման ծախս:

Պարտապանից բռնագանձել նաև բռնագանձման ենթակա գումարի 5 տոկոսը, որպես կատարողական գործողությունների կատարման ծախս:

 Կատարողական վարույթով բռնագանձման վերաբերյալ վճռի հարկադիր կատարման ընթացքում պարտապան Գևորգ Վարդանի Պետրոսյանի ողջ գույքի վրա բռնագանձում տարածելու պարագայում պարզվել է, որ այդ գույքը օրենքով սահմանված նվազագույն աշխատավարձի հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար:

 Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 8-րդ կետով

**Ո Ր Ո Շ Ե Ց Ի**

Կասեցնել 20.07.2015թ. վերսկսված թիվ 01/06-4925/15 կատարողական վարույթը 60-օրյա ժամկետով:

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում.

Որոշման պատճենն ուղարկել կողմերին.

Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:

ԱՎԱԳ ՀԱՐԿԱԴԻՐ ԿԱՏԱՐՈՂ՝ Գ. ՏԵՐ-ՂԱԶԱՐՅԱՆ